### Beslutning

Godkendt.

### Sagsfremstilling

## Resume og sagens baggrund

Kalundborg Kommune har tidligere godkendt etablering af midlertidige studieboliger på [adresse], med henblik på at imødekomme den stigende efterspørgsel på studieegnede boliger i takt med væksten i antallet af studerende. Projektet omfatter opførelse af op til 200–300 boliger, hvor de første 88 boliger i etape 1 opføres af Flexroom ApS og forventes klar til indflytning i november 2025, og mulighed for de resterende i løbet af 2026 og frem.

For at sikre ibrugtagning af boligerne er der behov for byggemodning af området, herunder etablering af vand-, varme- og spildevandsforsyning.

## Indstillinger

Direktøren indstiller, at:

1. Der gives en anlægsudgiftsbevilling på 1 mio. kr. til byggemodning af området ved Rynkevangen, finansieret af kassebeholdningen.
2. Der gives en anlægsindtægtsbevilling på 1 mio. kr., som tilføres kassebeholdningen som forventet bidrag fra projektudviklerne, i takt med udbygningen af boligerne.

## Behandling

Økonomiudvalget og Kommunalbestyrelsen.

## Sagsfremstilling

Projektet ved Rynkevangen omfatter opførelse af midlertidige studieboliger på kommunalt ejet jord, som led i kommunens strategi for at tiltrække og fastholde studerende. Se evt. vedlagte kortbilag.

Den tidligere beslutning om etablering af boligerne blev godkendt af Økonomiudvalget den 22. januar 2025.

Byggemodningen omfatter etablering af forsyning med vand, varme og spildevand, som er en forudsætning for ibrugtagning af boligerne.

Udgiften vurderes til ca. 1 mio. kr. og foreslås finansieret af kommunen med hjemtagelse af bidrag fra udviklerne i form lejeindtægter og specifikke bidrag i takt med udbygningen.

Sonny Kristiansen svarer til den der kendes fra traditionelle byggemodninger. Modellen sikrer fremdrift og understøtter kommunens strategiske mål om bosætning og studieboliger.

## Økonomiske konsekvenser

Der søges om en anlægsudgiftsbevilling på 1 mio. kr. finansieret af kassebeholdningen samt en anlægsindtægtsbevilling på 1 mio. kr. som tilføres kassebeholdningen som forventet medfinansiering fra projektudviklerne.

[adresse] 0 kr. forudsat hjemtagelse af indtægt.

[adresse] bemærkninger er indarbejdet i sagen.

### Sagens forløb

10/09/2025 Økonomiudvalget
Anbefales.

Afbud: Richardt Schou, Emily Nielsen